Monsieur de Poutrincourt m'a fait cette faveur de me recevoir en sa compagnie pour aller en une entreprise la plus généreuse qui fut jamais tentée(?), qui est d'establir la foy Chrestienne & le nom François, parmy les peuples barbares destituez de la cognoissance de Dieu. Il est accompagné de beaucoup de gens d'honneur, de la société desquelles je ne puis qu'estre bien édifié. Je vous supplie donc pardonner à ma jeunesse, si j'ay fait chose que vous n'aurez point approuvé du commencement. Car j'ose me promettre que l'issue vous sera agréable, & que Dieu favorisera nostre voyage, lequel je prie nous assister pendant que j'espère bien & bonheur de vous revoir, qui sera dans un an & demy au plus tard, moyennant sa saincte grace. De La Rochelle ce cinquiesme May mil six cent six.